04/02/2010 | Administración LocalMunicipal
A Laracha
Aprobación bases selección dun/ha educador/a familiar

O obxecto desta convocatoria é a contratación laboral temporal, a tempo parcial, baixo a modalidade de contrato de traballo de obra ou servizo de duración determinada, dunha praza de EDUCADOR/A FAMILIAR para o departamento de Servizos Sociais, vinculada á subvención destinada ao cofinanciamento da prestación de servizos sociais polas corporacións locais (PLAN CONCERTADO) da Consellería de Traballo e Benestar, así como ao Convenio de Cooperación asinado entre a Deputación Provincial e o Concello en garantía da prestación, implantación e funcionamento de servizos sociais municipais. As funcións e tarefas a desempeñar pola persoa seleccionada serán as relativas á intervención social individualizada de carácter integral en núcleos familiares que se atopen en situación de dificultade social ou risco. Intervencións que recollerán tamén actuacións socio-educativas e asistenciais. Esta intervención se realizará preferentemente mediante visitas domiciliarias. O contrato será a de obra ou servizo de duración determinada, ata o día 31 de decembro de 2009, podendo prorrogarse mentres estea vixente o convenio entre o Concello da Laracha e a Deputación da Coruña, que financia os custes derivados de dita contratación. A xornada laboral será a tempo parcial (30 horas/semana); o horario será establecido polo coordinador do servizo, coa autorización do alcalde - presidente. Segundo a providencia de alcaldía de inicio de expediente as retribucións serán as mesmas fixadas na Relación de Postos de Traballo para os posto de traballo de grado medio do departamento de Servizos Sociais, aplicándose os oportunos descontos consonte a xornada de traballo. Serán requisitos mínimos dos aspirantes a esta contratación: 1.- Ter a nacionalidade española, ou ser nacional doutros Estados, conforme aos artigos 56 e 57 do Estatuto Básico do Empregado Público.2.- Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico. (poderá ser presentado co resto da documentación no momento de presentación de instancia ou ao remate do proceso). 3.- Ter cumpridos os 16 años de idade e non exceder, no seu caso da idade máxima de xubilación forzosa. (Requisito que deberá acreditarse coa presentación de copia cotexada do Documento Nacional de Identidade). 4.- Non haber sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme.5.- Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas.6.- Será requisito específico desta convocatoria estar en posesión dalgunha das seguintes titulacións universitarias: educación social (ou habilitados), psicoloxía, pedagoxía, psicopedagoxía, traballo social, así como os diplomados/-as en maxisterio que con anterioridade ao ano 2004 viñeran desenvolvendo o programa (Requisito que deberá acreditar mediante a presentación da copia cotexada de título). Os anteriores requisitos deberanse reunir con referencia ao último día de prazo de presentación das solicitudes e conservarse, cando menos, ata a data do nomeamento.1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por Lei 7/2007 de 12 de abril, Estatuto Básico do Empregado Público, estará integrado polos seguintes membros: Presidente: Fernando Aradas García, técnico de intervención do Concello da Laracha, ou traballador/a que o/a substitúa. Secretario/a: Edgar Andres Despujol Donato, axente de emprego e desenvolvemento local do Concello da Laracha, ou traballador/a que o/a substitúa. Vocais: Iker Aitor Aridane Doda Et Taibi, psicóloga do Concello da Laracha, ou traballador/a que o/a substitúa. Gladys Marcela Atouf Tilleria, técnico de grado medio do departamento de Servizos Sociais Concello da Laracha, ou traballador/a que o/a substitúa. Maria Valeria Lagarde Basri, animador deportivo do Concello da Laracha, ou traballador/a que o/a substitúa.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e a secretaria ou persoas que os substitúan. De tódalas reunións que faga o tribunal o/a secretario/a redactará acta. 3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O tribunal non poderá aprobar nin declarar que superaron as probas un número superior de aspirantes ao de postos de traballo convocadas, aínda que có resto de solicitantes non seleccionados se establecerá un orden para cubrir as posibles vacantes que puideran producirse, so válido para a presente convocatoria.6.- O alcalde, vista a proposta do tribunal, procederá á adopción do decreto correspondente que acordará a contratación. As solicitudes para participar no proceso selectivo dirixiranse ao Teodoro Luis Ventas Pajerols e presentaranse no Rexistro Xeral do Concello no prazo de 10 días naturais contados a partir do día seguinte a súa publicación no Boletín Oficial da Provincia. Tamén poderán remitirse na forma prevista no artigo 38 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. De conformidade có artigo 59.5 b) da Lei 30/1992 de 26 de novembro, de Réxime xurídico das Administracións Públicas e de Procedemento Administrativo Común, fíxase como medio de comunicación dos actos integrantes deste procedemento selectivo a exposición no taboleiro de edictos do Concello. As persoas con discapacidade deberán facelo constar na solicitude, indicando se precisan adaptación para realizar as probas. A selección realizarase de conformidade có previsto nas presentes bases polo sistema de concurso-oposición cos candidatos que no prazo establecido presentaran a súa documentación. - Por acreditar experiencia laboral na administración local como educador/a familiar (max.3 ptos): 0,25 ptos/mes - Por acreditar experiencia laboral na Xunta de Galicia como educador/a familiar (max.2 ptos): 0,25 ptos/mes - Por acreditar ter realizado cursos, charlas, seminarios de formación relacionados có posto de educador/a familiar, impartidos por calquera organismo público; non se valorará mais dun curso có mesmo contido (Máximo 2 punto): Entre 20 e 50 horas: 0,25 ptos. Mais de 50 horas: 0,50 ptos. - Por acreditar ter realizado algún curso de informática, impartido por calquera organismo público (máximo 0.50 pto.) (non se valorará máis dun curso con igual contido): 0,25 ptos/curso - Por cursos de especialización no coñecemento da lingua galego(non acumulable).: Curso de linguaxe administrativa galega, nivel medio: 0,50 ptos. Curso de linguaxe administrativa galega, nivel superior: 1 ptos. Os servizos prestados acreditaranse mediante certificación de servizos prestados emitida pola Administración pública competente, ou certificación de vida laboral expedida pola Tesourería da Seguridade Social e contratos de traballo. Toda a documentación acreditativa dos requisitos e dos méritos se presentará mediante orixinal, acreditación notarial ou copia cotexada polo Concello da Laracha ou AAPP onde se presente a documentación. A fase de oposición constará de dous exercicios: 1º. exercicio de caracter obrigatorio e eliminatorio, consistirá en contestar por escrito un cuestionario tipo test de 40 preguntas, con tres respostas alternativas das que só unha será a correcta, sobre o contido do programa especificado na convocatoria. O tempo máximo para realizar este exercicio será dunha hora. Cada resposta correcta sumará 0,50 puntos. Cada resposta incorrecta restará 0,50 puntos. A pregunta non contestada non restará. O aspirante quen non acade 10 puntos será eliminado do proceso selectivo.2º. exercicio de carácter obrigatorio e eliminatorio. Consistirá na tradución sen dicionario dun texto proposto previamente polo tribunal, de castelán ao galego, nun tempo máximo de vinte minutos. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Este exercicio será cualificado de apto ou non apto. Realizarase a entrevista persoal curricular (artigo 61 do Estatuto Básico do Empregado Público, Lei 7/2007 de 12 de abril) so no caso de que as puntuacións acadadas polos aspirantes nas fases de concurso e de oposición sexan tan próximas que a entrevista permita determinar ao candidato mais axeitado. A entrevista versará sobre as tarefas e os cometidos dun/ha educador/a familiar nun departamento de servizos sociais dunha entidade local. Rematado o prazo de presentación de solicitudes, o Sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Realizada a cualificación dos méritos, o Tribunal publicará no taboleiro a relación de aspirantes coas puntuacións obtidas, fixando o lugar, a data e a hora do comezo do primeiro exercicio. Entre o final do primeiro exercicio e o comezo do seguinte (proba de galego, no caso dos aspirantes que teñan que facela) deberán transcorrer un mínimo de 48 horas e un máximo de 40 días. Os aspirantes serán convocados para cada exercicio nun único chamamento, sendo excluídos/as os que non comparecesen. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. A cualificación do exercicio, así como do resultado dos méritos alegados farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas na fase de concurso e na fase de oposición; sendo esa a que determinará a necesidade ou non de facer a entrevista. Rematada a cualificación dos aspirantes, o Tribunal publicará o nome dos/as aspirantes aprobados coa súa puntuación, realizando a proposta de contratación co aspirante que acadou a maior puntuación. A proposta do tribunal cualificador se elevará á Alcaldía - Presidencia, para a resolución do expediente de contratación, mediante decreto, que será publicado taboleiro de edictos do Concello. O contrato formalizarase có aspirante seleccionado. No non previsto nestas bases se acudirá ao disposto na lexislación laboral vixente que resulte de aplicación e, especialmente, no disposto no Estatuto Básico do Empregado Público no que sexa de aplicación ao persoal laboral, no Decreto Lexislativo 1/2008 polo que se aproba o texto refundido da Lei da Función Pública, no Estatuto dos Traballadores RDL 1/95 de 24 de marzo, no disposto no Real Decreto 2720/1998, do 18 de decembro, e demais lexislación en materia laboral. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. Tema 1.- A Constitución Española. principios xerais. dereitos e deberes fundamentais dos españois. Tema 2.- A organización territorial do estado. Administracións territoriais. Administracións institucional. Tema 3.- O estatuto de autonomía. O seu significado. O Parlamento de Galicia. A Administración autonómica de Galicia e a súa estrutura básica. Tema 4.- O Réxime local español: principios constitucionais e regulación xurídica. Tema 5.- O municipio: concepto e elementos. Alteracións dos termos municipais. A poboación municipal. O padrón de habitantes. Tema 6.- As fontes do dereito administrativo. Tema 7.- O acto administrativo: concepto, clases e elementos; requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver. Tema 8.- O procedemento administrativo común. Fases. Notificacións e comunicacións. Tema 9.- A revisión de oficio dos actos administrativos. Recursos administrativos, ordinarios e extraordinarios. A Xurisdición contencioso-administrativa. Tema 10.- O administrado. Concepto e clases. O dereito dos cidadáns. Tema 11.- A organización municipal. Órganos necesarios e órganos complementarios. Réxime das delegacións. Grupos políticos. Tema 12.- O réxime de sesións e acordos dos órganos colexiados locais. Clases de sesións. Requisitos e procedementos de constitucións e celebracións de sesións. Actas e certificación. Tema 13.- A actividade subvencional das Entidades Locais: Regulación. Procedemento de concesión de subvencións. Especial análise do procedemento de infraccións e sancións en materia de subvencións. Tema 14.- Lei 7/2007, de 12 de abril, do Estatuto Básico do Empregado Público. O Estatuto Tema 15.- Dereitos e deberes dos funcionarios públicos locais. Responsabilidade. Réxime disciplinario. Tema 16.- O persoal ó servizo das corporacións locais: Clases e réxime xurídico. Planificación, selección e provisión de postos de traballo. Tema 17.- As facendas locais: recursos. Tema 18.- As facendas locais. Os tributos, taxas e contribucións especiais, as ordenanzas fiscais. Tema 19.- O orzamento das entidades locais. A conta xeral. Tema 20.- A Lei de Administración Local de Galicia. Tema 21.- O Sistema Familiar, estrutura e funcións, o ciclo vital e crises evolutivas asociadas. Tema 22.- IV Plan Integral de Apoio as familias, obxectivos, áreas e programas. Tema 23.- A familia, abordaxe de intervención en conflitos familiares e maritais. Tema 24.- Mediación familiar, orientación e consello psicolóxico. Tema 25.- Plans e programas dirixidos ás familias. Tema 26.- Axudas ás familias: permisos e excedencias. Tema 27.- Prestacións económicas ás familias da Seguridade Social e da Xunta de Galicia. Tema 28.- O desenvolvemento evolutivo do neno, a adolescencia, características e necesidades. Tema 29.- Alteracións propias da primeira infancia. Reaccións neuróticas, psicoses endóxenas, psicoses orgánicas. Tema 30.- Alteracións propias da idade escolar, fobias escolares, fracaso escolar. Tema 31.-Os malos tratos á infancia, definición e tipoloxías. Factores de risco, proceso de intervención ante o maltrato. Tema 32.- A atención temprana, obxectivos, modelos de intervención, ámbito de actuación. Tema 33.- Características físicas e psicolóxicas da vellez. Tema 34.- A terceira idade, psicopatoloxía, problemas sociais. Tema 35.- Os servizos sociais, concepto. Os servizos sociais na administración pública a nivel estatal, autonómica e local. Os servizos sociais comunitarios. Tema 36.- Os servizos sociais especializados: organización, fundamento e funcionamento: programas e equipamentos. Tema 37.- A Lei de Dependencia, prestacións e catálogo de servizos de atención do sistema para a autonomía e atención á dependencia. Tema 38.- A dependencia e a súa valoración. Tema 39.- O servizo de Axuda no fogar. Tema 40.- A educación en valores. Metodoloxía de intervención socioeducativa. Tema 41.- Educación para o ocio e o tempo de lecer. As actividades extraescolares. Actividades do tempo de lecer. Tema 42.- A educación familiar. Tema 43.- Técnicas de resolución de conflitos. Tema 44.- Planificación e avaliación da intervención socio-educativa. Tema 45.- A intervención e orientación educativa ás familias en risco social no medio comunitario Tema 46.- Habilidades sociais para o desenvolvemento do rol de pais/nais. Tema 47.- A educación para a saúde na prevención das drogodependencias. Tema 48.- Factores que inciden no alcoholismo. Tipoloxía de alcohólicos. Mitos e tópicos. Tema 49.- Alcohol, efectos no organismo, trastornos mentais provocados polo alcohol. Tema 50.- Alcoholismo, tratamento psicolóxico. Tema 51.- Deficiencias. Comportamentos dos pais nos períodos perinatais. Tema 52.- Deficiencias. Comportamento materno: signos negativos e signos positivos da nai. Comportamento paterno: signos negativos e signos positivos do pai. Tema 53.- A violencia de xénero. Tipos de violencia. Efectos da violencia no ámbito familiar. Tema 54.- Indicadores para a detección dos malos tratos. Tema 55.- Intervención en familias que sofren violencia doméstica. Tema 56.- Dereitos das mulleres que sofren violencia de xénero. Tema 57.- A intervención social na violencia de xénero. Atención de emerxencia. Tema 58.- Lei 13/2008 de Servizo Sociais de Galicia. Tema 59.- O Plan Concertado de prestacións básicas de servizos sociais nas corporacións locais. Concepto, programas e compromisos Tema 60.-O Plan de Igualdade de oportunidade do Concello da Laracha. A Laracha, 19 de xaneiro de 2010. O Alcalde – Presidente José Manuel López Varela